ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

(1) ข้อมูลทางการเงินโดยสรุป

งบการเงินรวม ณ วันที่ 31 ธันวาคม 2559

+---------------------------+-------+----------+----------+----------+
|                           |       | 2559     | 2558     | 2557     |
|                           |       |          |          |          |
|                           |       |          | (ปร      |          |
|                           |       |          | ับปรุงใหม่) |          |
+---------------------------+-------+----------+----------+----------+
| รายได้รวม                  | (ล้า   | 5,392.2  | 6,170.0  | 9,359.9  |
|                           | นบาท) |          |          |          |
| รายได้จากการขายและบริการ    |       | 4,950.8  | 5,916.0  | 8,991.8  |
|                           | (ล้า   |          |          |          |
|                           | นบาท) |          |          |          |
+---------------------------+-------+----------+----------+----------+
| กำไรขั้นต้น (ขาดทุน)          | (ล้า   | 551.3    | (925.1)  | 448.7    |
|                           | นบาท) |          |          |          |
+---------------------------+-------+----------+----------+----------+
| กำไรสุทธิ (ขาดทุน)           | (ล้า   | 213.0    | (        | 16.4     |
|                           | นบาท) |          | 1,609.8) |          |
+---------------------------+-------+----------+----------+----------+
| สินทรัพย์รวม                 | (ล้า   | 7,345.3  | 8,515.4  | 9,673.8  |
|                           | นบาท) |          |          |          |
+---------------------------+-------+----------+----------+----------+
| หนี้สินรวม                   | (ล้า   | 6,475.7  | 7,961.6  | 7,470.4  |
|                           | นบาท) |          |          |          |
+---------------------------+-------+----------+----------+----------+
| ส่วนของผู้ถือหุ้น               | (ล้า   | 869.6    | 553.7    | 2,203.4  |
|                           | นบาท) |          |          |          |
+---------------------------+-------+----------+----------+----------+
| ทุนจดทะเบียนชำระแล้ว         | (ล้า   | 1,191.8  | 1,089.1  | 1,084.6  |
|                           | นบาท) |          |          |          |
+---------------------------+-------+----------+----------+----------+
| มูลค่าที่ตราไว้ต่อหุ้น*           | (บาท) | 1        | 1        | 1        |
+---------------------------+-------+----------+----------+----------+
| กำไรสุทธิต่อหุ้น(ขาดทุน)        | (บาท) | 0.17     | (1.43)   | 0.04     |
+---------------------------+-------+----------+----------+----------+
| มูลค่าตามบัญชีต่อหุ้น            | (บาท) | 0.79     | 0.51     | 2.04     |
+---------------------------+-------+----------+----------+----------+
| อัตรากำไรขั้นต้น (ขาดทุน)      | (%)   | 10.1     | (15.0)   | 5.0      |
+---------------------------+-------+----------+----------+----------+
| อัตรากำไรสุทธิต่อรายได้รวม     | (%)   | 3.95     | (26.1)   | 0.2      |
| (ขาดทุน)                   |       |          |          |          |
+---------------------------+-------+----------+----------+----------+
| อัตราผลตอบแทนจากสินทรัพย์รวม  | (%)   | 2.9      | (18.9)   | 0.4      |
+---------------------------+-------+----------+----------+----------+
| อัตราผลตอบแทนต่อส่วนของผู้ถือหุ้น | (%)   | 24.49    | (290.7)  | 1.9      |
+---------------------------+-------+----------+----------+----------+

หมายเหตุ : * มูลค่าหุ้นที่ตราไว้เปลี่ยนแปลงจาก 5 บาทต่อหุ้น เป็น 1 บาทต่อหุ้นเมื่อวันที่ 26
มีนาคม 2546

(2) งบการเงิน/งบการเงินรวม

-   สรุปรายงานการสอบบัญชี

ผู้สอบบัญชีสำหรับงบการเงินของบริษัทประจำงวดปีบัญชีสิ้นสุดวันที่ 31 ธันวาคม 2559 ได้แก่

นายเชิดสกุล อ้นมงคล ผู้สอบบัญชีรับอนุญาตเลขที่ 7195 แห่งบริษัท เอส.เค. แอคเคาน์แตนท์
เซอร์วิสเซส จำกัด ซึ่งได้แสดงความเห็นในงบการเงินรวมของบริษัท “อย่างมีเงื่อนไข”
เนื่องจากไม่ได้รวมงบการเงินของบริษัทย่อย ราย บจ. เทคเนอร์ ส่วนงบเฉพาะบริษัท
แสดงความเห็น “อย่างไม่มีเงื่อนไข” โดยสามารถสรุปรายงานการตรวจสอบของผู้สอบบัญชีได้ดังนี้

สำหรับงบการเงินปีบัญชีสิ้นสุดวันที่ 31 ธันวาคม 2559

เสนอต่อผู้ถือหุ้นและคณะกรรมการของบริษัท เพาเวอร์ไลน์ เอ็นจิเนียริ่ง จำกัด (มหาชน)

ความเห็นอย่างมีเงื่อนไข

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท เพาเวอร์ไลน์
เอ็นจิเนียริ่ง จำกัด (มหาชน) และบริษัทย่อย (“กลุ่มบริษัทฯ”) และเฉพาะของบริษัท
เพาเวอร์ไลน์ เอ็นจิเนียริ่ง จำกัด (มหาชน) (“บริษัทฯ”)
ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31
ธันวาคม 2559 งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ
และงบกระแสเงินสดรวมและงบกระแสเงินสดเฉพาะกิจการ สำหรับปีสิ้นสุดวันเดียวกัน
และหมายเหตุประกอบงบการเงินรวมและหมายเหตุประกอบงบการเงินเฉพาะกิจการ
รวมถึงหมายเหตุสรุปนโยบายการบัญชีที่สำคัญ

ข้าพเจ้าเห็นว่า
ยกเว้นผลกระทบต่องบการเงินรวมซึ่งอาจจะเกิดขึ้นจากเรื่องที่กล่าวไว้ในส่วนของเกณฑ์ในการแสดงความเห็นอย่างมีเงื่อนไขในรายงานของข้าพเจ้า
งบการเงินรวมและงบการเงินเฉพาะกิจการข้างต้นนี้แสดงฐานะทางการเงินรวมและฐานะการเงินเฉพาะกิจการของบริษัท
เพาเวอร์ไลน์ เอ็นจิเนียริ่ง จำกัด (มหาชน) และบริษัทย่อย และเฉพาะของบริษัท เพาเวอร์ไลน์
เอ็นจิเนียริ่ง จำกัด (มหาชน) ณ วันที่ 31 ธันวาคม 2559
และผลการดำเนินงานรวมและผลการดำเนินงานเฉพาะกิจการ
และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็นอย่างมีเงื่อนไข

ตามหมายเหตุประกอบงบการเงินรวม ข้อ 3.4 กลุ่มบริษัทฯ ไม่ได้รวมงบการเงิน
สำหรับปีสิ้นสุดวันที่ 31 ธันวาคม 2558 ของบริษัท เทคเนอร์ จำกัด ซึ่งเป็นบริษัทย่อย
ในการจัดทำงบการเงินรวม สำหรับปีสิ้นสุดวันที่ 31 ธันวาคม 2558 ของกลุ่มบริษัทฯ
แต่รวมเพียงข้อมูลทางการเงินระหว่างกาล สำหรับงวดเก้าเดือน สิ้นสุดวันที่ 30 กันยายน 2551
ของบริษัท เทคเนอร์ จำกัด โดยแสดงรวมอยู่ในสินทรัพย์รวม จำนวนเงิน 85.95 ล้านบาท
และหนี้สินรวม จำนวนเงิน 300.40 ล้านบาท
ข้าพเจ้าไม่สามารถตรวจสอบให้ได้หลักฐานการสอบบัญชีที่เหมาะสมอย่างเพียงพอเกี่ยวกับงบการเงิน
สำหรับปีสิ้นสุดวันที่ 31 ธันวาคม 2558 ของบริษัท เทคเนอร์ จำกัด
เนื่องจากกรรมการเสียงข้างมากของบริษัท เทคเนอร์ จำกัด ไม่ส่งมอบงบการเงินของบริษัท
เทคเนอร์ จำกัด ให้กับกลุ่มบริษัทฯ และไม่อนุญาตให้กลุ่มบริษัทฯ ส่งเจ้าหน้าที่ของกลุ่มบริษัทฯ
เข้าไปรวบรวมข้อมูลทางบัญชีและการเงินจากสมุดบัญชี บัญชีทำการ เอกสารประกอบรายการบัญชี
รวมถึงเอกสารอื่นใดที่เกี่ยวข้องเพื่อจัดทำงบการเงินของบริษัท เทคเนอร์ จำกัด ดังนั้น
ข้าพเจ้าจึงไม่สามารถระบุได้ว่าจำเป็นต้องปรับปรุงงบการเงินรวม สำหรับปีสิ้นสุดวันที่ 31 ธันวาคม
2558 หรือไม่ เพียงใด ซึ่งส่งผลให้ข้าพเจ้าแสดงความเห็นอย่างมีเงื่อนไขต่องบการเงินรวม
สำหรับปีสิ้นสุดวันที่ 31 ธันวาคม 2558 ในเรื่องดังกล่าว นอกจากนั้น กลุ่มบริษัทฯ
ยังคงไม่ได้รวมงบการเงิน สำหรับปีสิ้นสุดวันที่ 31 ธันวาคม 2559 ของบริษัท เทคเนอร์ จำกัด
ในการจัดทำงบการเงินรวม สำหรับปีสิ้นสุดวันที่ 31 ธันวาคม 2559 ของกลุ่มบริษัทฯ
โดยรวมเพียงข้อมูลทางการเงินระหว่างกาล สำหรับงวดเก้าเดือน สิ้นสุดวันที่ 30 กันยายน 2551
ของบริษัท เทคเนอร์ จำกัด เช่นเดียวกับการจัดทำงบการเงินรวม สำหรับปีสิ้นสุดวันที่ 31 ธันวาคม
2558
ข้าพเจ้าไม่สามารถตรวจสอบให้ได้หลักฐานการสอบบัญชีที่เหมาะสมอย่างเพียงพอเกี่ยวกับงบการเงิน
สำหรับปีสิ้นสุดวันที่ 31 ธันวาคม 2559 ของบริษัท เทคเนอร์ จำกัด
เนื่องจากเหตุที่เป็นข้อจำกัดข้างต้นยังคงมีอยู่จนถึงปัจจุบันนี้ ดังนั้น
ข้าพเจ้าจึงไม่สามารถระบุได้ว่าจำเป็นต้องปรับปรุงงบการเงินรวม สำหรับปีสิ้นสุดวันที่ 31 ธันวาคม
2559 หรือไม่ เพียงใด

ข้าพเจ้าได้ปฏิบัติงานตรวจสอบตามมาตรฐานการสอบบัญชี
ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า
ข้าพเจ้ามีความเป็นอิสระจากกลุ่มบริษัทฯ และบริษัทฯ
ตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชี
ในพระบรมราชูปถัมภ์ ในส่วนที่เกี่ยวกับการตรวจสอบงบการเงินรวมและงบการเงินเฉพาะกิจการ
และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ ซึ่งเป็นไปตามข้อกำหนดเหล่านี้
ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นอย่างมีเงื่อนไขของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ
ที่มีนัยสำคัญที่สุดในการตรวจสอบงบการเงินรวมและงบการเงินเฉพาะกิจการสำหรับงวดปัจจุบันตามดุลยพินิจเยี่ยงผู้ประกอบวิชาชีพของข้าพเจ้า
เรื่องเหล่านี้ได้ถูกระบุในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า
ทั้งนี้ ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้
นอกจากเรื่องที่กล่าวไว้ในส่วนของเกณฑ์ในการแสดงความเห็นอย่างมีเงื่อนไขในรายงานของข้าพเจ้า
ข้าพเจ้าได้กำหนดเรื่องที่จะกล่าวต่อไปนี้เป็นเรื่องสำคัญในการตรวจสอบเพื่อสื่อสารในรายงานของข้าพเจ้า

การรับรู้รายได้และค่าใช้จ่ายโดยอ้างอิงกับขั้นความสำเร็จของงานก่อสร้างตามสัญญา

ตามหมายเหตุประกอบงบการเงินรวมและหมายเหตุประกอบงบการเงินเฉพาะกิจการ ข้อ 6.22
และ 6.23 กลุ่มบริษัทฯ และบริษัทฯ ประกอบธุรกิจการให้บริการรับเหมาก่อสร้างโยธา
และรับเหมาติดตั้งระบบสาธารณูปโภค ส่วนใหญ่เป็นการให้บริการในโครงการอาคารสำนักงาน
อาคารจอดรถ อาคารคลังสินค้า โรงแรม เป็นต้น กลุ่มบริษัทฯ และบริษัทฯ
รับรู้รายได้ค่าก่อสร้างและต้นทุนการก่อสร้างโดยอ้างอิงกับขั้นความสำเร็จของงานก่อสร้างตามสัญญา
ณ วันที่ 31 ธันวาคม 2559
ที่กำหนดด้วยวิธีการสำรวจเนื้องานที่ได้ทำแล้วโดยวิศวกรผู้ควบคุมโครงการของงานก่อสร้างของแต่ละสัญญาซึ่งเป็นเจ้าหน้าที่ของกลุ่มบริษัทฯ
และบริษัทฯ การกำหนดขั้นความสำเร็จของงานก่อสร้างตามสัญญานี้มีนัยสำคัญต่อการตรวจสอบ
เนื่องจากจำนวนเงินของรายได้ค่าก่อสร้างที่แสดงในงบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ
จำนวนเงิน 4,950.81 ล้านบาท และจำนวนเงิน 4,950.74 ล้านบาท ตามลำดับ
และจำนวนเงินของต้นทุนการก่อสร้างที่แสดงในงบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ
จำนวนเงิน 4,449.53 ล้านบาท และจำนวนเงิน 4,447.58 ล้านบาท ตามลำดับ
มีสาระสำคัญต่องบการเงินรวมและงบการเงินเฉพาะกิจการ
ในขณะที่ขั้นความสำเร็จของงานก่อสร้างตามสัญญามีความสัมพันธ์โดยตรงกับการรับรู้รายได้ค่าก่อสร้างและต้นทุนการก่อสร้างของงานก่อสร้างตามสัญญาแต่ละสัญญา

ดังนั้น
วิธีการตรวจสอบของข้าพเจ้าได้รวมถึงการทดสอบความสมเหตุสมผลของขั้นความสำเร็จของงานก่อสร้างนั้นที่ผู้บริหารใช้ในการรับรู้รายได้ค่าก่อสร้างและต้นทุนการก่อสร้างในงบการเงินรวมและงบการเงินเฉพาะกิจการโดยการเข้าสังเกตการณ์โครงการที่อยู่ระหว่างการก่อสร้างเพื่อเปรียบเทียบกับรายงานความคืบหน้าของโครงการแต่ละโครงการ
รวมถึงการทดสอบการควบคุมเกี่ยวกับการจัดทำและการทบทวนการประมาณการต้นทุนการก่อสร้าง
การทดสอบการควบคุมเกี่ยวกับการประมาณการรายได้จากสัญญาหลัก งานเพิ่ม และงานลด
และเปรียบเทียบขั้นความสำเร็จของงานก่อสร้างด้วยวิธีการสำรวจเนื้องานที่ได้ทำแล้วโดยวิศวกรผู้ควบคุมโครงการที่ผู้บริหารใช้ในการรับรู้รายได้ค่าก่อสร้างและต้นทุนการก่อสร้างกับขั้นความสำเร็จของงานก่อสร้างหากกำหนดด้วยวิธีอัตราส่วนของต้นทุนการก่อสร้างที่เกิดขึ้นจนถึงวันที่
31 ธันวาคม 2559 กับประมาณการต้นทุนการก่อสร้างทั้งสิ้นว่ามีผลต่างอยู่ในช่วงที่ยอมรับได้

การทดสอบการด้อยค่าของสิทธิการเช่าที่ดินและอาคารบนสิทธิการเช่า

ตามหมายเหตุประกอบงบการเงินรวม ข้อ 21 ตามข้อกำหนดของมาตรฐานการรายงานทางการเงิน
กลุ่มบริษัทฯ ต้องมีการทดสอบการด้อยค่าของสิทธิการเช่าที่ดินและอาคารบนสิทธิการเช่า
ที่กลุ่มบริษัทฯ ได้พัฒนาเป็นห้างสรรพสินค้าเพื่อให้เช่าพื้นที่ภายในอาคาร อายุคงเหลือประมาณ 20 ปี
ซึ่งมีอัตราส่วนพื้นที่ที่ให้เช่าแล้วต่อพื้นที่ที่เปิดให้เช่าทั้งหมดในระดับต่ำ
การทดสอบการด้อยค่าของสิทธิการเช่าที่ดินและอาคารบนสิทธิการเช่านี้มีนัยสำคัญต่อการตรวจสอบ
เนื่องจากจำนวนเงินของสิทธิการเช่าที่ดินและอาคารบนสิทธิการเช่าที่แสดงมูลค่าในงบแสดงฐานะการเงินรวม
จำนวนเงิน 1,129.06 ล้านบาท มีสาระสำคัญต่องบการเงินรวม นอกจากนั้น
กระบวนการกำหนดมูลค่าที่คาดว่าจะได้รับคืนเกี่ยวข้องกับการประเมินแผนการดำเนินงานในอนาคตของผู้บริหารในการให้เช่าทั้งโครงการแก่นักลงทุนใหม่ซึ่งต้องใช้ดุลยพินิจค่อนข้างมาก
และขึ้นอยู่กับข้อสมมติโดยเฉพาะอย่างยิ่งกับการคาดการณ์อัตรารายได้ค่าเช่าในอนาคต
และอัตราคิดลดที่ถูกกระทบโดยสภาพเศรษฐกิจหรือภาวะตลาดในอนาคตที่ใช้ในการจัดทำประมาณการกระแสเงินสดคิดลดตามแผนการดำเนินงานในอนาคตของผู้บริหาร

ดังนั้น
วิธีการตรวจสอบของข้าพเจ้าได้รวมถึงการทำความเข้าใจกระบวนการจัดทำประมาณการกระแสเงินสดคิดลดของผู้บริหาร
การประเมินความน่าเชื่อถือของข้อมูลที่ใช้ในการจัดทำประมาณการและความเหมาะสมของข้อสมมติและวิธีการที่ผู้บริหารใช้
โดยเฉพาะการคาดการณ์อัตรารายได้ค่าเช่า
และอัตราคิดลดที่ใช้ในการจัดทำประมาณการกระแสเงินสดคิดลดตามแผนการดำเนินงานในอนาคตของผู้บริหาร

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี
แต่ไม่รวมถึงงบการเงินรวมและงบการเงินเฉพาะกิจการและรายงานของผู้สอบบัญชีที่อยู่ในรายงานประจำปีนั้น
ซึ่งคาดว่ารายงานประจำปีจะถูกจัดเตรียมให้ข้าพเจ้าภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ
การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการหรือกับความรู้ที่ได้รับจากการตรวจสอบของข้าพเจ้า
หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี
หากข้าพเจ้าสรุปได้ว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญ
ข้าพเจ้าต้องสื่อสารเรื่องดังกล่าวกับผู้มีหน้าที่ในการกำกับดูแล

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ
ผู้บริหารรับผิดชอบในการประเมินความสามารถของกลุ่มบริษัทฯ และบริษัทฯ
ในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม)
และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทฯ
และบริษัทฯ หรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของกลุ่มบริษัทฯ
และบริษัทฯ

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
ไม่ว่าจะเกิดจากการทุจริตหรือข้อผิดพลาด
และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย
ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป
ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการจากการใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี
ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ
การปฏิบัติงานของข้าพเจ้ารวมถึง

-   ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ
    ไม่ว่าจะเกิดจากการทุจริตหรือข้อผิดพลาด
    ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น
    และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า
    ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด
    เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน
    การตั้งใจละเว้นการแสดงข้อมูล
    การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

-   ทำความเข้าใจในระบบการควบคุมภายในที่เกี่ยวข้องกับการตรวจสอบ
    เพื่อออกแบบวิธีการตรวจสอบที่เหมาะสมกับสถานการณ์
    แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทฯ
    และบริษัทฯ

-   ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

-   สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหาร
    และจากหลักฐานการสอบบัญชีที่ได้รับ
    สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทฯ
    และบริษัทฯ ในการดำเนินงานต่อเนื่องหรือไม่
    ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ
    ข้าพเจ้าต้องกล่าวไว้ในรายงานของผู้สอบบัญชีของข้าพเจ้าถึงการเปิดเผยที่เกี่ยวข้องในงบการเงินรวมและงบการเงินเฉพาะกิจการ
    หรือถ้าการเปิดเผยดังกล่าวไม่เพียงพอ ความเห็นของข้าพเจ้าจะเปลี่ยนแปลงไป
    ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า
    อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทฯ และบริษัทฯ
    ต้องหยุดการดำเนินงานต่อเนื่อง

-   ประเมินการนำเสนอ
    โครงสร้างและเนื้อหาของงบการเงินรวมและงบการเงินเฉพาะกิจการโดยรวม
    รวมถึงการเปิดเผยว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควร

-   ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทฯ
    เพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง
    การควบคุมดูแล และการปฏิบัติงานตรวจสอบกลุ่มบริษัทฯ
    ข้าพเจ้าเป็นผู้รับผิดชอบแต่ผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลเกี่ยวกับขอบเขตและช่วงเวลาของการตรวจสอบตามที่ได้วางแผนไว้
ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในซึ่งข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมด
ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

[]จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่าง ๆ
ที่มีนัยสำคัญมากที่สุดในการตรวจสอบงบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ
ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว
หรือในสถานการณ์ที่ยากที่จะเกิดขึ้น
ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุสมผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

  (นายเชิดสกุล อ้นมงคล)

ผู้สอบบัญชีรับอนุญาต เลขทะเบียน 7195

บริษัท ซี ดับเบิ้ลยู ดับเบิ้ลยู พี จำกัด

กรุงเทพมหานคร

วันที่ 28 กุมภาพันธ์ 2560

-   ตารางสรุปงบการเงิน/งบการเงินรวม

  []

[]

[]

[]

[]

[]

[]

[]

-   แนวทางแก้ไข กรณีผู้สอบบัญชี แสดงความเห็น “อย่างมีเงื่อนไข”
    สำหรับงบการเงินรวมของบริษัท

เนื่องจากบริษัทไม่สามารถนำงบการเงินของบริษัทย่อย ราย บจ. เทคเนอร์
มาจัดทำงบการเงินรวมของบริษัทได้ ทำให้ผู้สอบบัญชีแสดงความเห็น
“อย่างมีเงื่อนไขและมีข้อสังเกต”
ในส่วนนี้บริษัทได้ดำเนินการฟ้องร้องบริษัทดังกล่าวรวมถึงกรรมการผู้จัดการ และผู้บริหารของ บจ.
เทคเนอร์ ทั้งคดีแพ่ง และคดีอาญาหลายดคี ซึ่งปัจจุบันคดีอยู่ในการพิจารณาของศาลชั้นต้น,
ศาลอุทธรณ์ และศาลฎีกา และมีคำพิพากษาให้บริษัทเป็นผู้ชนะคดี
และเมื่อคดีดังกล่าวถึงที่สุดบริษัทจะเร่งดำเนินการจัดทำบัญชี และงบการเงินของ บจ. เทคเนอร์
เพื่อนำมาจัดทำงบการเงินรวมของบริษัทโดยเร็ว
นอกจากนั้นในระยะที่ผ่านมาบริษัทได้มีการตั้งสำรองความเสียหายที่อาจจะเกิดขึ้นจาก บจ.เทคเนอร์
จำนวนรวม 283 ล้านบาท ไว้เรียบร้อยแล้ว

14. การวิเคราะห์และคำอธิบายของฝ่ายจัดการ (MD&A)

14.1 ภาพรวม

14.1.1 ภาพรวมการดำเนินงาน และปัจจัยที่ทำให้มีการเปลี่ยนแปลงสำคัญ

บริษัท เพาเวอร์ไลน์ เอ็นจิเนียริ่ง จำกัด (มหาชน) ดำเนินธุรกิจหลัก 2 ประเภท ได้แก่
ธุรกิจรับเหมาก่อสร้าง และลงทุนในธุรกิจอื่น ๆ เช่น พัฒนาอสังหาริมทรัพย์ ศูนย์การค้า
และโรงไฟฟ้าชีวมวล โดยในปี 2559 ผลการดำเนินการของบริษัท
ในภาพรวมปรับตัวดีขึ้นโดยบริษัทสามารถทำกำไรอยู่ในเกณฑ์ที่ดีขึ้น เมื่อเปรียบเทียบกับปีที่ผ่านมา
แม้ว่าจะมีรายได้รวมลดลงจากปี 2558 ซึ่งพอสรุปได้ ดังนี้

-   ธุรกิจรับเหมาก่อสร้าง ซึ่งเป็นธุรกิจหลักของบริษัท มีรายได้คิดเป็น 98%
    ของรายได้ทั้งหมดในปี 2559 ซึ่งลดลง 15.3% จาก 6.3 พันล้านบาท ในปี 2558 เป็น 5.3
    พันล้านบาท ในปี 2559 ซึ่งต่ำกว่าเป้าหมายที่บริษัทกำหนดไว้ในเบื้องต้นในระดับเดียวกับปี
    2558 และเป็นผลมาจากในช่วงปี 2557 จนถึงปี 2558
    อุตสาหกรรมก่อสร้างมีการชะลอตัวลงจากภาคเอกชนที่มีการชะลอการลงทุนโครงการใหม่ ๆ
    แม้ว่าในปี 2559 โครงการก่อสร้างขนาดใหญ่ของภาครัฐจะเริ่มเปิดประมูล
    ทำให้การประมูลรับงานก่อสร้างทั้งโครงการของเอกชน และภาครัฐมีการแข่งขันกันสูงมาก
    และทำให้บริษัทพลาดงานโครงการใหญ่ ๆ หลายโครงการ ในช่วงต้นปี 2559 ทำให้งานในมือ
    (Backlog) ที่จะรับรู้รายได้ในปี 2559 ลดลงไม่ได้ตามเป้าหมาย โดย ณ วันที่ 31 ธันวาคม
    2559 บริษัทยังมีงานในมือที่จะสามารถรับรู้รายได้ในช่วงปี 2560 และปี 2561 จำนวนรวม
    13.5 พันล้านบาท จากสภาวะเศรษฐกิจของประเทศที่เริ่มปรับตัวดีขึ้นในช่วงปลายปี 2559
    และงานโครงการก่อสร้างสาธารณูปโภคขนาดใหญ่ของภาครัฐและเอกชน
    เริ่มเปิดการประมูลน่าจะทำให้รายได้ของบริษัทปรับตัวดีขึ้น
    ในส่วนของกำไรมีกำไรขั้นต้น10.1% เปรียบเทียบกันขาดทุนในปี 2558 ถึง -15.7%
    เป็นผลจากการปรับปรุงประสิทธิภาพในการทำงาน ธุรกิจก่อสร้างของบริษัทมีกำไรก่อนภาษี
    จำนวน 311.7 ล้านบาท และกำไรเบ็ดเสร็จรวม สำหรับปี 2559 จำนวน 311.7 ล้านบาท
    หรือคิดเป็นกำไรต่อหุ้นเท่ากับ 0.28 บาท ต่อหุ้น

-   ธุรกิจอื่น ๆ ของบริษัท บริษัทมีรายได้รวมจากธุรกิจอื่น ๆ ของบริษัท จำนวน 109.2 ล้านบาท
    คิดเป็น 2% ของรายได้ทั้งหมดในปี 2558 โดยสรุปได้ ดังนี้

(1) บริษัท พีแอลอี อินเตอร์เนชั่นแนล จำกัด (PLEI) เดิมชื่อ บริษัท ยูนิมา เอ็นจิเนียริ่ง จำกัด
    ทำธุรกิจรับเหมาก่อสร้างโดย PLE ถือหุ้น 99.9% มีรายได้รวม 15.5 ล้านบาท
    ซึ่งได้มาจากดอกเบี้ยเงินให้กู้ยืมกิจการในกลุ่ม PLEI มีผลกำไรสุทธิประจำงวด 2.4 ล้านบาท
    ลดลงเมื่อเปรียบเทียบกับปี 2558 จำนวน 57.1 ล้านบาท บริษัทมีแผนการที่จะให้ PLEI
    เป็นบริษัทที่ใช้ในการร่วมลงทุนกับผู้ลงทุนต่างประเทศ เพื่อเข้าประมูลงานภาครัฐ

(2) บริษัท เพาเวอร์พรอสแพค จำกัด (PPC) ทำธุรกิจโรงไฟฟ้าชีวมวล 9.9 MW. บริษัทถือหุ้นใน
    PPC จำนวน 57.9% คิดเป็นเงินลงทุนจำนวนรวม 240.8 ในระยะหลายปีที่ผ่านมา PPC
    มีผลขาดทุนสะสมมาโดยตลอดจน ทำให้ส่วนทุนมีผลติดลบ จำนวน 46.8 ล้านบาท ประกอบกับ
    PLE ต้องให้การสนับสนุนด้านการเงินมาโดยตลอด ดังนั้นคณะกรรมการบริษัท
    จึงได้ตัดสินใจที่จะขายหุ้นของ PPC ให้กับบริษัท เอ็มพี เอ็นเนอร์ยี จำกัด ซึ่งเป็นบริษัทในกลุ่ม
    โรงงานน้ำตาลมิตรผล โดยได้ทำสัญญาซื้อขายหุ้น PPC และได้โอนหุ้น PPC
    ทั้งหมดเรียบร้อยแล้ว เมื่อวันที่ 4 กุมภาพันธ์ 2559 โดยการขายครั้งนี้
    บริษัทได้รับกระแสเงินสดกลับคืนจำนวน 162 ล้านบาท

(3) บริษัท บำรุงเมืองพลาซ่า จำกัด (BMP) ทำธุรกิจศูนย์การค้าปลีกส่ง PLE ถือหุ้น 99.9%
    มีรายได้ในปี 2559 จากค่าเช่า และค่าบริการต่าง ๆ รวม 75 ล้านบาท ลดจงจากปี 2558
    เล็กน้อย เนื่องจากจำนวนผู้เช่ายังอยู่ในระดับเดิมไม่เพิ่มขึ้น มีผลขาดทุนสุทธิ จำนวน 95.7
    ล้านบาท ซึ่งเป็นผลจากต้นทุนค่าใช้จ่ายในการขาย จำนวน 24.4 ล้านบาท ต้นทุนทางการเงิน
    26.2 ล้านบาท และสิทธิการเช่าตัดจ่าย จำนวน 64.7 ล้านบาท BMP
    มีผลการดำเนินงานขาดทุนมาโดยตลอดในหลายปีที่ผ่านมา
    เนื่องจากยังไม่สามารถหารายได้จากผู้เช่าได้ตามเป้าหมาย มีผู้เช่าอยู่เพียง 25-30%
    ของพื้นที่ขายทั้งหมด จึงทำให้ BMP มีผลขาดทุนสะสมในปี 2559 สูงถึง 1.47 พันล้านบาท
    และมีส่วนทุนคงเหลือ 478 ล้านบาท หลังจาก PLE ได้ทำการแปลงหนี้ค่าก่อสร้าง
    และเงินกู้ที่ให้ BMP กู้ เป็นทุนเพิ่มเติมอีกจำนวน 1.33 พันล้านบาท ในปี 2558
    รวมกับทุนเดิมที่ชำระแล้ว เป็นทุนที่ชำระแล้วทั้งสิ้น 1.96 พันล้านบาท การดำเนินการของ
    BMP ที่มีผลขาดทุนสะสมต่อเนื่องมาโดยตลอด PLE ได้กำหนดแนวทางที่จะแก้ไขปัญหานี้
    โดยการขายกิจการของ BMP ให้กับนักลงทุนรายใหม่ และ/หรือ
    การให้นักลงทุนรายใหม่เช่าพื้นที่ทั้งหมดในระยะยาว หรือระยะเวลาตามสัญญาเช่าที่ที่ BMP
    ยังเหลืออยู่กับสภากาชาดไทย ประมาณ 20 ปี ให้สำเร็จลุล่วงในปี 2560 เพื่อลดภาระของ
    PLE ในการสนับสนุนด้านการเงินต่อ BMP และทำให้ PLE
    ได้รับกระแสเงินสดกลับคืนมาจากการลงทุนใน BMP

(4) บริษัท สิทธารมย์ ดีเวลลอปเมนท์ จำกัด (STR) ทำธุรกิจบ้านจัดสรรที่จังหวัดอุดรธานี PLE
    ถือหุ้น 99.9% เป็นเงิน 160 ล้านบาท ผ่าน บริษัท เอส เอ พี เอส 2007 โฮลดิ้ง จำกัด
    ซึ่ง PLE ถือหุ้น 99.9% เช่นเดียวกัน ในวันที่ 29 กุมภาพันธ์ 2559 ที่ประชุม
    คณะกรรมการบริษัท ได้มีมติให้ บริษัทซื้อหุ้น STR ทั้งหมดจาก SAPS และ ปี 2559
    ที่ประชุมวิสามัญผู้ถือหุ้นครั้งที่ 1/2559 วันที่ 28 มิถุนายน 2559 ได้อนุมัติให้ขายหุ้น STR
    ให้กับ บริษัท อาดามัส อินคอร์ปอร์เรชั่น จำกัด (มหาชน) (ADAM) ในราคา 370 ล้านบาท
    ซึ่งการทำรายการครั้งนี้ ทำให้บริษัทมีกำไรประมาณ 195 ล้านบาท

(5) บริษัท เอส เอ พี เอส 2007 โฮลดิ้ง จำกัด (SAPS) เป็นบริษัทโฮลดิ้งที่ PLE
    ใช้สำหรับการลงทุนในธุรกิจอื่น ๆ นอกจากธุรกิจหลัก โดย PLE ถือหุ้น 99.9% SAPS
    ใช้เงินลงทุนทั้งหมดลงใน STR โดยมีรายได้หลักจากเงินปันผลของ STR โดยในปี 2559
    มีรายได้รวม 14.2 ล้านบาท มีกำไรสุทธิ 11.3 ล้านบาท

(6) กิจการร่วมค้า PAR
    เป็นธุรกิจรับเหมาก่อสร้างงานโครงการก่อสร้างอาคารซ่อมบำรุงและอาคารจอดรถของรถไฟฟ้าสายสีม่วง
    สัญญา 3 มูลค่างานรวม 5,025 ล้านบาท โดย PLE มีสัดส่วนในการลงทุนมากกว่าร้อยละ
    90ในปลายปี 2558 PAR มีรายได้ในปี 2558 จำนวน 381.8 ล้านบาท
    ในขณะที่รับรู้ต้นทุนค่าก่อสร้างสูงถึง 1.5 พันล้านบาท เนื่องจากรายได้อีกบางส่วนที่ทาง PAR
    คาดว่าจะได้รับในส่วนของงานตามสัญญายังไม่เข้ามาในปี 2558
    ในขณะที่รายได้จากงานเพิ่มที่คาดว่าจะ Claim ได้ยังไม่ได้รับการพิจารณาจาก รฟม.
    ซึ่งในส่วนนี้มีผลกระทบให้ PAR ต้องขาดทุนสุทธิประจำงวดสูงถึง 1.12 พันล้านบาท
    และมีผลกระทบต่อ PLE ในการตั้งสำรองหนี้ค่าก่อสร้างที่ PAR
    ติดค้างอยู่ซี่งมีโอกาสค่อนข้างสูงที่ PAR ไม่สามารถชำระหนี้ค่าก่อสร้างคืนให้กับ PLE ได้
    จึงทำให้ในปี 2558 PLE ต้องตั้งสำรองหนี้และส่งผลให้ขาดทุนเบ็ดเสร็จจำนวนที่สูงมาก
    จำนวน 1.92 พันล้านบาทในงบการเงินเฉพาะกิจการ และ1.87
    พันล้านบาทในงบการเงินรวม ในปี 2559 PAR มีรายได้เพียง 4.5 ล้านบาท
    ในขณะที่มีค่าใช้จ่ายจำนวน 9.5 ล้านบาท ซึ่งเป็นต้นทุนในการเก็บงานที่ชำรุด ทำให้ PAR
    มีผลขาดทุนสุทธิ 5.0 ล้านบาท

จากผลของการขาดทุนจำนวนที่สูงดังกล่าวในปี 2558 มีผลกระทบทำให้บริษัทมีผลขาดทุนสะสม ณ
วันที่ 31 ธันวาคม 2558 จำนวน 1.71 พันล้านบาท ในงบการเงินเฉพาะกิจการ และจำนวน
2.58 พันล้านบาทในงบการเงินรวม และส่งผลให้ส่วนทุนลดลงจาก 3.44 พันล้านบาทในปี 2557
เป็น จำนวน 1.48 พันล้านบาท ในปี 2558และ จำนวน 2.22 พันล้านบาท เป็นจำนวน 603.9
ล้านบาทตามลำดับ
การลดลงของส่วนของผู้ถือหุ้นจำนวนมากดังกล่าวถือเป็นสาระสำคัญที่บริษัทต้องเร่งแก้ไขปัญหาดังกล่าว
ด้วยการปรับฐานทุนของบริษัทให้อยู่ในเกณฑ์ที่เพียงพอ
และอยู่ในเกณฑ์ที่เป็นที่ยอมรับของสถาบันการเงินที่ให้การสนับสนุนรวมถึงนักลงทุนทั่วไป
แม้ว่าผลการดำเนินงานของปี 2559 จะปรับตัวดีขึ้น โดยที่ประชุมวิสามัญผู้ถือหุ้นครั้งที่ 2/2559
เมื่อวันที่ 18 ตุลาคม 2559ได้มีมติให้เพิ่มทุนให้แก่ผู้ถือหุ้นเดิม (Right offering) ในอัตรา 1
หุ้นเดิม ต่อ 1 หุ้นใหม่ ในราคา PAR 1 บาท / หุ้น และหากผู้ถือหุ้นเดิมใช้สิทธิไม่ครบ
ให้จัดสรรให้กับผู้ลงทุนรายใหม่ในลักษณะ Private Placement โดยผู้ถือหุ้นเดิมมาใช้สิทธิ 10%
หรือประมาณ 102 ล้านบาท จึงทำให้บริษัทต้องนำหุ้นที่เหลือจากการใช้สิทธิของผู้ถือหุ้นเดิม
มาจัดสรรให้แก่ผู้ลงทุนรายใหม่ในลักษณะ Private Placement ในระยะต่อไป

14.1.2 ภาวะเศรษฐกิจและอุตสาหกรรมที่มีผลต่อการดำเนินงาน

ผลกระทบจากสภาวะทางการเมืองในประเทศประกอบกับสถานะการของเศรษฐกิจโลกนับจากปี
2557 เป็นต้นมาจนถึงกลางปี 2559 การลงทุนในภาคเอกชนยังชะลอตัว
ทำให้ธุรกิจก่อสร้างเกิดการแข่งขันอย่างสูง
การเข้ารับงานก่อสร้างในภาคเอกชนมีความเสี่ยงสูงมากขึ้นโดยเฉพาะในส่วนของการทำกำไรและการเรียกเก็บเงินจากเจ้าของโครงการ
เหตุผลดังกล่าวบริษัทจึงได้ตั้งเป้าหมายในการรับงานภาคราชการเพิ่มขึ้น ซึ่งเห็นได้จากในปี 2558
ได้รับงานก่อสร้างภาครัฐสูงถึง 76.91% หรือ 6.16 พันล้านบาทในขณะที่รับงานภาคเอกชนเพียง
23.09% หรือ 1.85 พันล้านบาท ส่วนปี 2559 บริษัทรับงานภาคเอกชน 3.7 พันล้านบาท คิดเป็น
61.8% และรับงานราชการ 2.3 พันล้านบาท คิดเป็น 38.2% โดยคาดว่าในปี 2560
จะเข้ารับงานราชการเพิ่มขึ้นอีก
ในการรับงานภาครัฐเพิ่มขึ้นซึ่งสอดคล้องกับการกระตุ้นเศรษฐกิจของรัฐบาลผ่านการลงทุนในโครงการก่อสร้างโครงสร้างพื้นฐานขนาดใหญ่
ทั้งรถไฟรางคู่ รถไฟฟ้า ถนน ท่าเรือ ตลอดจนอาคารสถานที่ราชการต่าง ๆ
ในช่วงระยะเวลาดังกล่าว

ส่วนการก่อสร้างของภาคเอกชน บริษัทยังคงเน้นลูกค้าในกลุ่มที่ทำธุรกิจกับบริษัทมาอย่างยาวนาน
เช่น กลุ่มเซ็นทรัล กลุ่มเทสโก้โลตัส กลุ่มโนเบิล กลุ่มทีซีซี
รวมถึงบริษัทข้ามชาติที่เข้ามาลงทุนในประเทศไทยที่ให้ราคาและเงื่อนไขต่าง ๆ
ที่อยู่ในเกณฑ์ที่บริษัทรับได้

14.1.3 รายการที่ไม่ได้เกิดขึ้นเป็นประจำที่มีผลกระทบต่อผลการดำเนินงานในปี 2559

บริษัทได้กำไรจากการจำหน่ายเงินลงทุนในบริษัทย่อย บริษัท สิทธารมย์ ดีเวลลอปเมนท์ จำกัด
จำนวน 201.5 ล้านบาท ในปี 2559 ในขณะที่ปี 2558 ไม่มีรายการในส่วนนี้
นอกจากนั้นบริษัทมีรายได้จากการตัดจำหน่ายหนี้สิน สูงขึ้นจาก 33.1 ล้านบาท ในปี 2558 เป็น
93.7 ล้านบาท ในปี 2559 เพิ่มขึ้น 183% ซึ่งเป็นในส่วนของเจ้าหนี้การค้า
โดยเฉพาะในส่วนของเงินประกันผลงาน สำหรับการตั้งสำรองหนี้สูญและหนี้สงสัยสูญ
สำหรับงบการเงินเฉพาะบริษัท ลดลงจากจำนวน 1,175 ล้านบาท ในปี 2558 ลงเหลือ 45.5
ล้านบาท ในปี 2559 ซึ่งเป็นการตั้งสำรองตามมาตราฐานบัญชีที่กำหนดไว้ สำหรับลูกหนี้ติดค้างนาน
ซึ่งผลของรายการดังกล่าว ทำให้ผลการดำเนินงานของบริษัทในปี 2559 ปรับตัวดีขึ้น

14.2 ผลการดำเนินงาน และความสามารถในการทำกำไร

ผลการดำเนินงานการวิเคราะห์ผลการดำเนินงาน ประจำปี 2559 สิ้นสุดวันที่ 31 ธันวาคม 2559

  --------------------------- ------------ ------------ -- --------------- -------- --
  งบการเงินรวม ณ วันที่ 31 ธันวาคม                                                       
  2559 และ 2558 ( รวม 12                                                            
  เดือน)                                                                             

  บมจ. เพาเวอร์ไลน์ เอ็นจิเนียริ่ง                                                         

                              (ม.ค.- ธ.ค.                  (เปรียบเทียบงวด            
                              2559 และ                     12 เดือน)                 
                              2558)                                                 

  (หน่วย: ล้านบาท)              (งวด 12                      เพีมขึ้น/ (ลดลง)            
                              เดือน)                                                 

  งบกำไรขาดทุนรวม              31/12/2559   31/12/2558      เปลี่ยนแปลง       %        

  รายได้                                                                             

  รายได้จากการให้บริการ          4,950.8      5,916.0         (965.2)         (16.3)   

  รายได้จากการขายและให้เช่า      74.4         117.6           (43.2)          (36.7)   

  กำไรจากการจำหน่ายเงินลงทุน     201.5        -               201.5           n/a      

  กำไรจากการตัดจำหน่ายหนี้สิน      93.7         33.1            60.6            183.1    

  ดอกเบี้ยรับ                    14.7         17.0            (2.3)           (13.5)   

  รายได้อื่น                     57.1         86.3            (29.2)          (33.8)   

  รวมรายได้                    5,392.2      6,170.0         (777.8)         (12.6)   

  GPM                         10.1%        -15.6%                                   

  ค่าใช้จ่าย                                                                           

  ต้นทุนค่าบริการ                 (4,449.5)    (6,841.1)       (2,391.6)       (34.9)   

  ต้นทุนจากการขายและให้เช่า       (24.5)       (66.8)          (42.3)          (63.3)   

  ค่าใช้จ่ายในการขายและบริหาร     (482.2)      (589.8)         (107.6)         (18.2)   

  หนี้สูญ/โอนกลับ                 (47.9)       (34.2)          13.7            40.0     

  ต้นทุนทางการเงิน               (171.6)      (224.8)         (53.2)          (23.7)   

  รวมค่าใช้จ่าย                  (5,175.7)    (7,756.7)       (2,581.0)       (33.3)   

  กำไรก่อนภาษี                  216.5        (1,586.7)       1,803.2         n/a      

  ภาษีเงินได้                    (3.5)        (1.9)           (1.7)           (89.5)   

  กำไร(ขาดทุน) สุทธิ             213.0        (1,588.6)       1,801.6         n/a      

  กำไร(ขาดทุน)เบ็ดเสร็จ          213.0        (1,609.8)       1,822.8         n/a      

  NPM                         3.95%        -26.1%                                   
  --------------------------- ------------ ------------ -- --------------- -------- --

[TABLE]

  ------------------------- ------------ ------------- -- ------------ --------
  บมจ. เพาเวอร์ไลน์ เอ็นจิเนียริ่ง                                            

  งบเฉพาะกิจการ              (ม.ค.- ธ.ค.                   (เปรียบเทียบ   
                            2559 และ                      12 เดือน)     
                            2558)                                      

                            ( รวม 12                      เพีมขึ้น/       
                            เดือน)                         (ลดลง)       

  งบกำไรขาดทุน (หน่วย:        31/12/2559   31/12/2558       เปลี่ยนแปลง    %
  ล้านบาท)                                                              

  รายได้                                                                

  รายได้จากการให้บริการ        4,950.7      6,068.1          (1,117.4)    (18.4)

  กำไรจากจำหน่ายเงินลงทุน      195.4        -                195.4        n/a

  กำไรจากการตัดจำหน่ายหนี้สิน    93.5         33.1             60.4         182.5

  รายได้เงินปันผล              9.3          20.0             (10.7)       (53.5)

  ดอกเบี้ย                    30.6         59.3             (28.7)       (48.4)

  รายได้อื่น                   49.3         113.3            (64.0)       56.5

  รวมรายได้                  5,328.8      6,293.8          (965.0)      (15.3)

  GPM                       10.2%        2.8%                          

  ค่าใช้จ่าย                                                              

  ต้นทุนค่าบริการ               (4,447.6)    (5,900.1)        (1,452.5)    (24.6)

  ค่าใช้จ่ายในการขายและบริหาร   (355.6)      (381.4)          (25.8)       (6.8)

  ด้อยค่าเงินลงทุน              -            (561.2)          (561.2)      n/a

  หนี้สูญสุทธิ /โอนกลับ           (45.5)       (1,175.9)        (1,130.4)    (96.1)

  ต้นทุนทางการเงิน             (168.4)      (182.2)          (13.8)       (7.6)

  รวมค่าใช้จ่าย                (5,017.1)    (8,200.8)        (3,183.7)    (38.8)

  กำไร ก่อนภาษี               311.7        (1,907.0)        1,938.7      n/a

  ภาษีเงินได้                  -            -                -            -

  กำไร(ขาดทุน)สำหรับปี         311.7        (1,907.0)        1,938.7      n/a

  กำไร(ขาดทุน)เบ็ดเสร็จ        311.7        (1,927.4)        1,938.7      n/a

  NPM                       5.9%         (30.6)%                       
  ------------------------- ------------ ------------- -- ------------ --------

รายได้

กลุ่มบริษัทมีรายได้รวมลดลง 12.6% จาก 6.17 พันล้านบาท ในปี 2558 ลดลงเป็น 5.39
พันล้านบาท ในปี 2559
ซึ่งเป็นผลมาจากการรับรู้รายได้จากธุรกิจรับเหมาก่อสร้างลดลงเป็นผลกระทบจากงานใหม่
(Backlog ใหม่) ที่คาดว่าจะเข้ามาในปลายปี 2558 และในช่วง 6 เดือนแรกของปี 2559
ไม่เป็นไปตามเป้าหมายที่ได้วางแผนไว้ ประกอบกับได้ส่งมอบงานโครงการรถไฟฟ้าสายสีม่วง
(PAR) ไปเรียบร้อยแล้ว
ทำให้การรับรู้รายได้ในส่วนนี้น้อยลงในขณะที่งบการเงินเฉพาะบริษัทมีรายได้ จำนวน 5.33
พันล้านบาท เมื่อเปรียบเทียบกับปี 2558 จำนวน 6.29 พันล้านบาท ลดลง 15.3%
ซึ่งเป็นผลจากการรับรู้รายได้ของงานก่อสร้าง โดยเฉพาะโครงการก่อสร้างด่านสะเดา
ของกรมศุลกากร และโครงการก่อสร้างอาคารสำนักงานใหญ่ของการไฟฟ้านครหลวง
ยังต่ำกว่าเป้าหมายที่วางไว้ ซึ่งจะเร่งดำเนินการและรับรู้รายได้เพิ่มขึ้นในต้นปี 2560

ต้นทุนในการให้บริการ

กลุ่มบริษัท มีอัตราส่วนต้นทุนในการรับเหมาก่อสร้างลดลงสำหรับงวดปี 2559 ในอัตราที่ 89.9%
ซึ่งเป็นอัตราที่ลดลงเมื่อเปรียบเทียบกับงวดเดียวกันปี 2558 ที่ 115.6% ซึ่งทำให้เกิดผลกำไรขั้นต้น
10.1% เปรียบเทียบกับขาดทุนขั้นต้นที่ 15.6% ในปี 2558
เป็นผลมาจากการปรับปรุงกระบวนการทำงานและควบคุมต้นทุน
งบการเงินเฉพาะบริษัทมีต้นทุนในการรับเหมาก่อสร้างลดลงจากปี 2558 อัตรา 97.2% เป็น
89.8% ในปี 2559 และมีกำไรขั้นต้น 10.2% เมื่อเปรียบเทียบกับปี 2558 ซึ่งมีกำไรขั้นต้นอัตรา
2.8% ซึ่งกำไรดังกล่าวไม่เป็นไปตามเป้าหมายเป็นผลจากราคาวัสดุก่อสร้าง ค่าแรงและ
Overheads ที่สูงขึ้นแม้ว่าจะมีการปรับปรุงการควบคุมต้นทุนที่ดีขึ้น

ค่าใช้จ่ายในการบริหาร

กลุ่มบริษัทมีค่าใช้จ่ายในการขายและบริการลดลงจำนวน 107.6 ล้านบาท จากจำนวน 554.9
ล้านบาท ในปี 2558 ลงเหลือ 451.7 ล้านบาท ในปี 2559 หรือ 18.2% เมื่อเปรียบเทียบกับปี
2558 และมีต้นทุนทางการเงินลดลง 23.7% จาก 224.8 ล้านบาท ในปี 2558 ลดลงเหลือ
171.6 ล้านบาท ในปี 2559 เป็นผลมาจากการควบคุมต้นทุนด้านต่างๆ
รวมถึงการบริหารด้านการเงินที่ดีขึ้น ส่วนการตั้งสำรองหนี้สูญและหนี้สงสัยจะสูญ
ในส่วนของกลุ่มบริษัทเพิ่มขึ้นจาก 34.3 ล้านบาท ในปี 2558 เป็น 47.9 ล้านบาท ในปี 2559
เพิ่มขึ้นประมาณ 40% ส่วนธุรกิจรับเหมาก่อสร้างลดลงจาก 1,175.9 ล้านบาท
(ส่วนใหญ่เป็นตั้งสำรองโครงการรถไฟฟ้าสายสีม่วง PAR)ในปี 2558 ลงเหลือ 45.5 ล้านบาทในปี
2559 ซึ่งเป็นการตั้งสำรองลูกหนี้จ่ายล่าช้าตามมาตรฐานบัญชีที่กำหนดไว้

กำไรก่อนภาษี

กลุ่มบริษัทมีกำไรก่อนหักภาษี 216.5 ล้านบาท เปรียบเทียบกับปี 2558 ซึ่งขาดทุนจำนวน 1,586.7
ล้านบาท ในขณะที่ธุรกิจรับเหมาก่อสร้างมีกำไรก่อนภาษี จำนวน 311.7 ล้านบาท
เปรียบเทียบกับขาดทุนในปี 2558 จำนวน 1,907 ล้านบาท ซึ่งการขาดทุนในปี 2558
เป็นผลมาจากการขาดทุนของโครงการรถไฟฟ้าสายสีม่วง (PAR)
และการด้อยค่าของเงินลงทุนในบริษัทย่อย 2 บริษัท คือ บริษัท บำรุงเมืองพลาซ่า จำกัด (BMP)
และ บริษัท เพาเวอร์พรอสเพค จำกัด (PPC)

กำไร (ขาดทุน) เบ็ดเสร็จรวมสำหรับงวด

กลุ่มบริษัทมีกำไรเบ็ดเสร็จ รวมสำหรับงวด จำนวน 213.04 ล้านบาท เปรียบเทียบกับขาดทุน
1,609.7 ล้านบาท ในปี 2558 ในขณะที่ธุรกิจรับเหมาก่อสร้างมีกำไรเบ็ดเสร็จรวมสำหรับงวด
จำนวน 311.7 ล้านบาท เปรียบเทียบกับขาดทุน จำนวน 1,927.4 ล้านบาท ในปี 2558
เป็นผลมาจากการปรับปรุงกระบวนการทำงาน และการควบคุมต้นทุนด้านต่างๆ
ในขณะที่ไม่มีการรับรู้การด้อยค่าเงินลงทุนในปี 2559

14.3 ความสามารถในการบริหารทรัพย์สิน

มูลค่าสินทรัพย์ของบริษัท บริษัทย่อย
ที่แสดงในงบการเงินรวมของบริษัทได้แสดงมูลค่าที่ใกล้เคียงกับมูลค่ายุติธรรม เนื่องจากบริษัท
และบริษัทย่อยได้จัดให้มีการประเมินมูลค่าของสินทรัพย์ต่าง ๆ
และกรณีที่คาดว่ามูลค่าของสินทรัพย์ใดจะด้อยค่าลง บริษัท บริษัทย่อย
จะทำการตั้งสำรองเพื่อให้มูลค่าของสินทรัพย์ตามงบการเงินไม่แตกต่างจากมูลค่ายุติธรรม
สำหรับลูกหนี้การค้า
บริษัทได้กำหนดนโยบายการตั้งสำรองค่าเผื่อหนี้สงสัยจะสูญอย่างชัดเจนใกล้เคียงกับมูลค่ายุติธรรม

14.3.1 ลูกหนี้การค้าและลูกหนี้อื่น

บริษัทมีลูกหนี้การค้าบุคคลภายนอก ณ วันที่ 31 ธันวาคม 2559 จำนวน 599.1 ล้านบาท ลดลง
50.5% เปรียบเทียบกับ ปี 2558 จำนวน 1,209.7 ล้านบาท ในงบการเงินรวม
ส่วนธุรกิจรับเหมาก่อสร้างลดลง 40.9% จาก 950.9 ล้านบาท ในปี 2558 ลงเหลือ 561.9
ล้านบาท ในปี 2559 มีสาเหตุมาจากการรับรู้รายได้ที่ลดลง เนื่องจากปริมาณงานที่เข้ามาในปลายปี
2558 และ ปี 2559 ต่ำกว่าเป้าหมาย ลูกหนี้การค้า 96.7% เป็นลูกหนี้ที่ยังไม่ถึงกำหนดชำระ และ
19.7% เป็นลูกหนี้ค้างเกิน 12 เดือน จำนวน 110.8 ล้านบาท ซึ่งได้ดำเนินการฟ้องร้อง
และอยู่ในระหว่างการพิจารณาของศาล
โดยบริษัทได้ดำเนินการตั้งสำรองเผื่อหนี้สูญไว้อย่างเพียงพอแล้ว
โดยมีรายละเอียดแสดงอยู่ในหมายเหตุประกอบงบการเงิน ข้อ 9 ของรายงานผู้สอบบัญชี ณ วันที่
31 ธันวาคม 2559 ส่วนลูกหนี้การค้ากิจการที่เกี่ยวข้องกันมีจำนวนลดลง 99.7% จาก 219.2
ล้านบาท ในปี 2558 เป็น 6.8 ล้านบาท ในปี 2559
ซึ่งส่วนใหญ่เป็นหนี้ค่าก่อสร้างซ่อมแซมโครงการรถไฟฟ้าสายสีม่วงที่ JV PAR
ติดค้างและเนื่องจากมีการติดค้างนาน และโอกาสที่ทาง JV PAR
จะได้รับค่าก่อสร้างเพิ่มเติมจากทาง รฟม. มีความเป็นไปได้น้อย
บริษัทจำเป็นที่จะต้องตั้งสำรองหนี้สูญในส่วนนี้เพิ่มเติมอีก 6 ล้านบาท จากเดิมตั้งไว้แล้วที่ 1,080.9
พันล้านบาท ในปี 2558 เป็น 1,086.9 พันล้านบาท รายละเอียดหมายเหตุประกอบงบการเงิน ข้อ
10 สำหรับธุรกิจก่อสร้างระยะเวลาเรียกเก็บลูกหนี้ดีขึ้น จาก 95 วัน เป็น 63 วัน
และระยะเวลาในการเรียกเก็บในภาพรวมทั้งบริษัทสูงขึ้นจาก 58 วัน เป็น 64 วัน
ซึ่งยังอยู่ในเกณฑ์ที่เหมาะสมสำหรับธุรกิจรับเหมาก่อสร้าง

14.3.2 สินค้าคงเหลืองานระหว่างก่อสร้าง และมูลค่างานที่เสร็จแต่ยังไม่เรียกเก็บ

ณ วันที่ 31 ธันวาคม 2559 งานระหว่างก่อสร้างเพิ่มขึ้น 29.5% จากปี 2558 จำนวน 251.6
ล้านบาท เป็น 325.7 ล้านบาท ในปี 2559
เป็นผลจากการรับรู้ต้นทุนจากการรับเหมาก่อสร้างที่เพิ่มขึ้น
โดยการรับรู้ต้นทุนดังกล่าวทำให้ผลรวมต้นทุนจากการรับเหมาก่อสร้างที่รับรู้แล้วสูงขึ้นจากปี 2558
จำนวน 40.94 พันล้านบาท เป็น 42.46 พันล้านบาท เพิ่มขึ้นประมาณ 3.7%
สำหรับมูลค่างานที่เสร็จแต่ยังไม่เรียกเก็บลดลงจาก 1.84 พันล้านบาท ในปี 2558 เป็น 1.58
พันล้านบาท ในปี 2559 ลดลง 14.1% เป็นผลจากการเก็บค่างวดงานที่เพิ่มขึ้นระหว่างปี
ส่วนสินค้าคงเหลือธุรกิจหลักรับเหมาก่อสร้าง บริษัทกำหนดให้การบริหารโครงการก่อสร้างต่าง ๆ
ไม่มีสินค้าคงเหลือ โดยบริษัทจะสั่งจอง
และสั่งซื้อสินค้าให้สอดคล้องกับความต้องการที่จะใช้ในแต่ละโครงการเพื่อให้ตรงตามความต้องการของลูกค้า
และมีปริมาณที่เพียงพอจะใช้ในแต่ละโครงการก่อสร้างเท่านั้น ดังนั้น สินค้าคงเหลือใน Stock
จึงมีจำนวนและมูลค่าน้อยมาก

14.3.3 เงินลงทุน

บริษัทมีเงินลงทุนในบริษัทย่อยในปี 2559 อยู่ในระดับเดียวกับ ในปี 2558 ที่จำนวน 1.69
พันล้านบาท (รายละเอียดแสดงในหมายเหตุประกอบงบการเงิน ข้อ 17) ซึ่ง 81%
เป็นการลงทุนใน บริษัท บำรุงเมืองพลาซ่า จำกัด (BMP) โครงการศูนย์การค้า SOHO โดยลงทุน
จำนวน 1,826 ล้านบาท ซึ่งเป็นการแปลงหนี้ค่าก่อสร้างและเงินกู้และดอกเบี้ยที่ BMP
ติดค้างบริษัทในระยะหลายปีที่ผ่านมา โดยสาเหตุหลักที่บริษัทต้องแปลงหนี้เป็นทุน เนื่องจาก BMP
มีผลประกอบการขาดทุนสะสมสูง และมีส่วนของผู้ถือหุ้นติดลบ ซึ่งทำให้ BMP
เกิดปัญหาในการดำเนินธุรกิจ ดังนั้น บริษัทซึ่งเป็นผู้ถือหุ้น 99.9% ใน BMP
จึงได้แปลงหนี้จำนวนดังกล่าวเป็นทุน เมื่อวันที่ 26 มิถุนายน 2558 และทำให้ส่วนของผู้ถือหุ้น BMP
เป็นบวก โดย ณ วันที่ 31 ธันวาคม 2559 มีส่วนของผู้ถือหุ้น จำนวน 478.7 ล้านบาท
ซึ่งการดำเนินการดังกล่าวนี้จะทำให้ BMP สามารถดำเนินธุรกิจต่อไปได้
และสอดคล้องกับแผนการแก้ไขปัญหา BMP ของบริษัทที่วางแผนจะขายกิจการ BMP ให้กับ
นักลงทุนรายใหม่ หรือให้นักลงทุนรายใหม่เช่าพื้นที่โครงการ SOHO ทั้งหมดในระยะยาว
โดยบริษัทคาดว่าจะดำเนินการให้แล้วเสร็จในปี 2560 สำหรับเงินลงทุนชั่วคราวที่ลดลง 47.4%
จาก 232.9 ล้านบาท ในปี 2558 เป็น 122.4 ล้านบาท ในปี 2559 โดยจำนวน 98.2 ล้านบาท
เป็นการลงทุนเพิ่มขึ้นในหน่วยลงทุนในกองทุนเปิดไทยพาณิชย์ที่ให้ผลตอบแทนดีกว่าเงินฝากประจำที่ฝากไว้กับธนาคาร
ในขณะที่มีสภาพคล่องและผลตอบแทนที่ดีกว่า และมีระดับความเสี่ยงที่ต่ำ
และบริษัทสามารถนำไปใช้เป็นหลักประกันสำหรับวงเงินสินเชื่อหมุนเวียนได้
ซึ่งเป็นประโยชน์ต่อบริษัท

14.3.4 สินทรัพย์อื่นและสาเหตุการเปลี่ยนแปลง

1.) สิทธิการเช่าที่ดินและอาคารบนสิทธิการเช่า ลดลง 5.3% จากปี 2558 จำนวน 1,192
ล้านบาท เป็น 1,129 ล้านบาท ในปี 2559
ลดลงเนื่องจากการเพิ่มขึ้นของค่าตัดจ่ายสะสมตามอายุสัญญาเช่าที่บริษัทย่อย BMP โครงการ SOHO
ได้ลงทุนและเช่าพื้นที่สภากาชาดไทย

2.) อสังหาริมทรัพย์เพื่อการลงทุน ลดลง 2.8% จากปี 2558 จำนวน 111.9 ล้านบาท เป็น
108.8 ล้านบาท ในปี 2559 ซึ่งเป็นส่วนของอาคารชุด Condominium
ที่ได้มาจากลูกหนี้ค่าก่อสร้าง นำมาตีโอนเพื่อชำระหนี้
ปัจจุบันบริษัทได้นำไปใช้เป็นหลักประกันวงเงินสินเชื่อจากสถาบันการเงิน
และปล่อยให้เช่าเป็นรายปีเพื่อสร้างรายได้

3.) ที่ดินรอการพัฒนา ลดลงจาก 19.8 ล้านบาท ในปี 2558 เป็น ศูนย์บาท ในปี 2559
ซึ่งที่ดินรอการพัฒนาเป็นของบริษัท STR ที่ทางบริษัทได้ขายหุ้นทั้งหมดให้กับผู้ลงทุนรายใหม่ บริษัท
อาดามัส อินคอร์ปอร์เรชั่น จำกัด (มหาชน) (ADAM) ไปแล้วในปี 2559

14.4 สภาพคล่องและความเพียงพอของเงินทุน

14.4.1 แหล่งที่มาและใช้ไปของเงินทุน ความเหมาะสมของโครงสร้างเงินทุน

บริษัทมีเงินสดสุทธิได้มาจากกิจกรรมดำเนินงานเพิ่มขึ้นจาก 149.3 ล้านบาท ในปี 2558 เป็น
869.7 ล้านบาท ในปี 2559 เพิ่มขึ้น 482.5%
โดยมีกำไรจากการดำเนินงานก่อนการเปลี่ยนแปลงในสินทรัพย์ และหนี้สินดำเนินงานสูงถึง 243
ล้านบาท เปรียบเทียบกับขาดทุน จำนวน 1.17 พันล้านบาท ในปี 2558 อย่างไรก็ตาม
เงินสดสุทธิใช้ไปในกิจกรรมลงทุนมีตัวเลขติดลบ 276.2 ล้านบาท ในงบการเงินรวม และลบ
496.5 ล้านบาทในงบการเงินเฉพาะกิจการ
ซึ่งเป็นผลจากการเพิ่มขึ้นของเงินฝากธนาคารที่ติดภาระค้ำประกันจาก 106.7 ล้านบาท ในปี 2558
เป็น 672.2 ล้านบาท ในปี 2559 และเงินสดรับจากการจำหน่ายเงินลุงทุนในบริษัทย่อย STR
จำนวน 365 ล้านบาท ในปี 2559 บริษัทได้จ่ายชำระหุ้นกู้ จำนวน 500 ล้านบาท ครบกำหนดวันที่
6 ธันวาคม 2559 และจ่ายคืนเงินกู้ระยะสั้น จำนวน 190 ล้านบาท
ในขณะที่ได้รับเงินสดคืนจากการขายหุ้น PPC ทำให้เงินสดสุทธิใช้ไปในกิจกรรมจัดหาเงินเพิ่มขึ้นจาก
10.6 ล้านบาท ในปี 2558 เป็น 638 ล้านบาทในปี 2559
บริษัทยังมีเงินสดและรายการเทียบเท่าเงินสดปลายงวด ลดลง 12% จาก 379.2 ล้านบาท ในปี
2558 เป็น 333.8 ล้านบาท ในปี 2559 ซึ่งยังอยู่ในเกณฑ์ดี
โดยมีเงินสดรับจากการออกหุ้นสามัญอีก จำนวน 102.7 ล้านบาท
เพื่อให้เหมาะสมกับการดำเนินธุรกิจของบริษัทและสามารถบริหารจัดการกระแสเงินสดได้อย่างมีประสิทธิภาพเพิ่มขึ้น

ผลกำไรในปี 2559 จำนวน 213 ล้านบาท ในงบการเงินรวม และ 311.7
ล้านบาทในธุรกิจก่อสร้าง ซึ่งรวมถึงการจำหน่ายหุ้นบริษัทย่อย PPC และ STR
ทำให้บริษัทมีกำไรและได้รับกระแสเงินสดกลับคืนบริษัท มีผลทำให้การขาดทุนสะสมในปี 2559
ลดลงจาก 1.7 พันล้านบาท ในปี 2558 เหลือ 1.39 พันล้านบาท ในปี 2559
และในงบการเงินรวม จาก 2.58 พันล้านบาท ในปี 2558 เป็น 2.39 พันล้านบาท ในปี 2559
และทำให้อัตราส่วนหนี้สินต่อทุน (DE Ratio) ปรับตัวลดลง จาก 14.38 เท่าในปี 2558 เป็น
7.45 เท่า ในปี 2559 ส่วนธุรกิจรับเหมาก่อสร้าง ลดลงจาก 4.55 เท่าในปี 2558 เป็น 3.18
เท่า ในปี 2559 ในส่วนนี้จะต้องเร่งปรับปรุงแก้ไขให้เกิดผลในปี 2560
โดยจะได้กำหนดกรอบในการดำเนินการในหลายส่วน ทั้งในด้านการเพิ่มทุน ในลักษณะ Private
Placement กับ Strategic Partner รวมถึงการแก้ไขปัญหาบริษัทย่อย BMP ที่ยังมีปัญหา
และส่งผลกระทบในภาพรวม และการควบคุมปรับปรุงธุรกิจรับเหมาก่อสร้าง ให้มีกำไรทุกโครงการ
และสามารถเรียกเก็บหนี้ได้อย่างครบถ้วน

การที่ DE Ratio สูงขึ้นดังกล่าวมีผลต่อข้อกำหนดในการออกหุ้นกู้ทั้ง 2
ชุดดังกล่าวข้างต้นที่กำหนดไว้ว่า บริษัทต้องคงค่า DE Ratio ในระดับไม่เกิน 4 : 1
ซึ่งบริษัทจำเป็นต้องจัดประชุมผู้ถือหุ้นกู้เพื่อขอ Consent (เมื่อวันที่ 24 พฤษภาคม 2559
ผู้ถือหุ้นกู้ได้อนุมัติให้ยกเลิกข้อกำหนด DE Ratio) สำหรับสถาบันการเงินที่ได้มีการกำหนด DE
Ratio สำหรับการให้วงเงินสินเชื่อ บริษัทเข้าเจรจาและขอผ่อนปรนเงื่อนไขแล้ว
โดยบริษัทได้แจ้งแนวทางการแก้ไขปัญหาของบริษัทซึ่งมีทั้งส่วนของการเพิ่มทุนที่กล่าวข้างต้น
รวมถึงการจำหน่ายสินทรัพย์ที่เป็นภาระของบริษัทในส่วนของบริษัทย่อย BMP ซึ่งจะดำเนินการในปี
2560 ซึ่งจะทำให้บริษัทมีส่วนของทุนและกระแสเงินสดที่ดีขึ้น
ในขณะที่ส่วนของหนี้สินและเงินกู้ระยะยาวลดลง

14.4.2 รายจ่ายลงทุน และแหล่งเงินทุน ความเพียงพอของสภาพคล่อง
ความสามารถในการชำระหนี้

บริษัทมีรายการเงินสดจ่ายซื้อเงินลงทุนในบริษัทย่อย จำนวน 1.33 พันล้านบาท ในปี 2558
เป็นรายการที่เกิดจากการแปลงหนี้ของบริษัทย่อย BMP ที่ติดค้างบริษัททั้งจำนวนเป็นทุน
ซึ่งในส่วนนี้ไม่มีผลกระทบต่อกระแสเงินสดของบริษัท ด้วยเหตุผลที่ได้ชี้แจงไว้ข้างต้นแล้ว ส่วนในปี
2559 เงินสดจ่ายซื้อเงินลงทุนในบริษัทย่อยลดลงเหลือ 226.4 ล้านบาท ซึ่งเป็นส่วนที่ PLE
เพิ่มทุนใน PPC 55 ล้านบาท และซื้อหุ้น STR จำนวน 171 ล้านบาท ก่อนที่จะขายหุ้นของทั้ง 2
บริษัทให้กับผู้ลงทุนรายใหม่ทั้ง 2 ราย ในปี 2559 ในส่วนของสภาพคล่องกำไรจากการดำเนินงาน
ในปี 2559 และการขายกิจการของบริษัทย่อยทั้ง 2 บริษัทช่วยลดภาระหนี้
ขณะเดียวกันได้เพิ่มกระแสเงินสดให้กับบริษัท นอกจากนั้น
ธุรกิจของบริษัทใช้เงินทุนหมุนเวียนเป็นส่วนใหญ่ ซึ่งที่มาของเงินทุนมาจากการดำเนินธุรกิจ
และสินเชื่อหมุนเวียนจากสถาบันการเงินในลักษณะ Project Financing
ซึ่งสถาบันการเงินยังคงให้การสนับสนุนอย่างต่อเนื่อง นอกจากนั้น
แผนการจำหน่ายสินทรัพย์ในส่วนที่เป็นภาระด้านการเงินของบริษัท คือ BMP
จะทำให้บริษัทมีกระแสเงินสดเพิ่มเติมในปี 2560 ส่วนความสามารถในการชำระหนี้ Interest
Coverage Ratio ณ วันที่ 31 ธันวาคม 2559 ปรับตัวดีขึ้นจากติดลบ 6.06 เท่า ในปี 2558
เป็น บวก 2.26 เท่า ในปี 2559 ซึ่งเป็นผลจากกำไรจากการดำเนินงาน
อย่างไรก็ตามบริษัทมีแผนการที่จะปรับปรุงสภาพคล่องให้ดีขึ้นในระยะต่อไป

14.5 ภาระผูกพันด้านหนี้สินและการบริหารจัดการภาระนอกงบดุล

นอกจากหนี้สินตามที่ปรากฎในงบการเงินรวมและงบการเงินเฉพาะกิจการ ณ วันที่ 31 ธันวาคม
2559 รายละเอียดตามหมายเหตุประกอบงบการเงิน ข้อ 44
กลุ่มบริษัทยังมีภาระผูกพันและหนี้สินที่อาจเกิดขึ้น ดังนี้

1.  ภาระผูกพันจากการขอให้ธนาคารออกหนังสือค้ำประกันในงบการเงินรวม จำนวน 5,658.8
    ล้านบาท ซึ่งเป็นของบริษัท จำนวน 4,911.5 ล้านบาท
    ใช้ในการทำธุรกิจรับเหมาก่อสร้างปกติ

2.  หนี้สินที่อาจเกิดขึ้นจากการเป็นผู้ค้ำประกันโครงการเงินเงินกู้ยืมจากสถาบันการเงินในประเทศของบริษัทย่อย
    วงเงินรวมทั้งสิ้น 771.9 ล้านบาท วงเงินใช้ไป จำนวน 761.9 ล้านบาท
    วงเงินคงเหลือจากตั๋วสัญญาใช้เงิน จำนวน 10.0 ล้านบาท

3.  ตั๋วอาวัลที่จ่ายให้กับเจ้าหนี้การค้าซึ่งค้ำประกันโดยสถาบันการเงินแห่งหนึ่ง ในงบการเงินรวม
    จำนวน 379.8 ล้านบาท ซึ่งเป็นของบริษัท

4.  ภาระผูกพัน

- กลุ่มบริษัทฯ มีภาระผูกพันเกี่ยวเนื่องกับการจ้างผู้รับเหมาช่วงรายใหญ่ จำนวนเงิน 1,366.98
ล้านบาท

- กลุ่มบริษัทฯ ได้เข้าทำสัญญาให้บริการกับลูกค้าซึ่งยังไม่ได้ส่งมอบหรือยังไม่ได้ปฏิบัติงาน
ในงบการเงินรวม จำนวน 15,037.14 ล้านบาท ซึ่งเป็นของบริษัท จำนวน 13,344.99 ล้าบาท

-
บริษัทย่อยได้เข้าทำสัญญาเช่าและลงทุนพัฒนาที่ดินกับสภากาชาดไทยโดยมีค่าตอบแทนที่ต้องชำระทุกปี
เริ่มชำระงวดแรกในปี 2550 และชำระงวดสุดท้ายในปี 2580 โดยจ่ายค่าเช่าเป็นรายปี
(ชำระภายในวันที่ 31 มีนาคมของทุกปี) จำนวนรวม 53.40 ล้านบาท

- บริษัทย่อยมีภาระผูกพันการจ่ายค่าตอบแทนการเช่ากับสภากาชาดไทย จำนวน 91.80 ล้านบาท

- บริษัทย่อยมีภาระผูกพันการจ่ายค่าตอบแทนการเช่าอาคารกับสภากาชาดไทย จำนวน 21.26
ล้านบาท

5.) คดีความฟ้องร้อง

- ณ วันที่ 31 ธันวาคม 2559 และ 2558 บริษัท บำรุงเมืองพลาซ่า จำกัด ซึ่งเป็นบริษัทย่อย
ถูกฟ้องร้องเรียกค่าเสียหายจากการที่ไม่ปฏิบัติตามสัญญาจองสิทธิการเช่าพื้นที่ตามคดีหมายเลขแดงที่
3022/2552 จำนวนเงิน 508.81 ล้านบาท โดยศาลชั้นต้นมีคำพิพากษาให้บริษัทย่อยจดสิทธิ
การเช่า และให้โจทก์จ่ายชำระค่าสิทธิการเช่าที่เหลือ จำนวนเงิน 76.50 ล้านบาท ต่อมา ในวันที่
18 ธันวาคม 2555 ศาลอุทธรณ์ได้มีคำพิพากษายืนให้บริษัทย่อยจดสิทธิการเช่า
และให้โจทก์จ่ายชำระ ค่าสิทธิการเช่าที่เหลือ จำนวนเงิน 75.30 ล้านบาท ปัจจุบัน
บริษัทย่อยและโจทก์อยู่ระหว่างการยื่นฎีกา ต่อศาลฎีกา ซึ่งยังไม่อาจทราบข้อยุติของคดี ดังนั้น
บริษัทย่อยจึงยังไม่ได้บันทึกค่าเสียหายที่อาจเกิดขึ้นจากคดีดังกล่าวไว้ในงบการเงิน

- ณ วันที่ 31 ธันวาคม 2559 และ 2558 บริษัทฯ มีคดีถูกฟ้องร้องเรียกค่าเสียหายจากกิจการ
หลายแห่งซึ่งมีทุนทรัพย์ถูกฟ้องร้อง จำนวนเงิน 2.18 ล้านบาท เท่ากันทั้ง 2 ปี ตามลำดับ
จากการที่ไม่ปฏิบัติตามสัญญาและเรียกร้องให้บริษัทฯ ชดใช้ค่าเสียหาย
ผลที่สุดของคดีดังกล่าวยังไม่อาจทราบได้ในขณะนี้ ฝ่ายบริหารของบริษัทฯ เชื่อว่าบริษัทฯ มีเหตุผลที่ดี
ที่จะใช้เป็นข้อต่อสู้และผลคดีจะเป็นประโยชน์ต่อบริษัทฯ ดังนั้น บริษัทฯ
จึงยังไม่ได้พิจารณาตั้งสำรองเผื่อผลเสียหายที่อาจเกิดขึ้นจากผลของคดีดังกล่าวไว้ในงบการเงิน

14.6 ปัจจัยที่มีผลกระทบต่อผลการดำเนินงานในอนาคต

14.6.1 ในส่วนของธุรกิจรับเหมาก่อสร้าง ณ วันที่ 31 ธันวาคม 2559 บริษัทยังมีงานในมือ
Backlog จำนวน 13.54 พันล้านบาท โดยในปี 2560
คาดว่าจะสามารถรับรู้รายได้จากงานในมือเดิมประมาณ 55% ส่วนที่เหลือจะรับรู้ในปี 2561
และคาดว่าจะได้รับงานใหม่ประมาณ 8.9 พันล้านบาท (ไม่รวมงานรถไฟฟ้าสายต่าง ๆ
ที่บริษัทมีแผนการที่จะเข้าร่วมประมูล) โดยสามรถรับรู้รายได้ในส่วนของงานใหม่ประมาณ 10-15%
ส่วนที่เหลือจะรับรู้ในปี 2561 ซึ่งจะทำให้รายได้ในปี 2560 เพิ่มขึ้นจากปี 2559
และประเมินว่าจะมีกำไรขั้นต้นอยู่ในเกณฑ์ที่ปรับดัวดีขึ้นเนื่องจากยังคงดำเนินการควบคุมต้นทุนอย่างต่อเนื่องตามนโยบายของบริษัทที่กำหนดไว้

โครงการก่อสร้างรถไฟฟ้าสายต่าง ๆ
ตามนโยบายของรัฐบาลคาดว่าจะเริ่มเปิดประมูลงานในช่วงครึ่งแรกของ ปี2560 เป็นต้นไป
ซึ่งคาดว่าจะมีงานในโครงการต่าง ๆ มูลค่ารวมประมาณ 3 แสนล้านบาทออกมาในช่วงดังกล่าว
ซึ่งบริษัทตั้งเป้าหมายจะร่วมประมูลงานดังกล่าวในส่วนของอาคารซ่อมบำรุงและที่จอดรถเนื่องจากมีประสบการณ์จากการทำงานกับทาง
รฟม. ในโครงการรถไฟฟ้ามาแล้ว อย่างไรก็ตาม คาดว่าจะมีการแข่งขันเพื่อประมูลงานค่อนข้างสูง
ซึ่งอาจทำให้บริษัทไม่ได้งานหรือกำไรที่คาดว่าจะได้รับในส่วนนี้ไม่เป็นไปตามเป้าหมาย
หากบริษัทได้รับงานจะทำให้มีงานในมือ ปี 2561 เพิ่มขึ้นจากที่ประมาณการไว้เดิม

14.6.2 ในส่วนของการลงทุนในบริษัทย่อย บริษัทย่อย BMP
กิจการมีการขาดทุนสะสมมาอย่างต่อเนื่อง ซึ่งเป็นภาระของบริษัท ดังนั้น
บริษัทมีแผนการที่จะจำหน่ายบริษัทย่อย BMP โดยบริษัทวางแผนจะจำหน่าย BMP โครงการ SOHO
ให้กับนักลงทุนรายใหม่ และ/หรือให้เช่าสัญญาระยะยาว
ในส่วนนี้หากเป็นผลสำเร็จบริษัทจะมีกระแสเงินสดกลับคืนบริษัท
และยุติภาระการสนับสนุนด้านการเงินให้กับ BMP ได้
ซึ่งการดำเนินการดังกล่าวขึ้นอยู่กับราคาและเงื่อนไขการขายรวมถึงการทำ Due diligence
ของผู้สนใจซื้อ

รายงานความรับผิดชอบของคณะกรรมการบริษัทต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินรวมของบริษัทและบริษัทย่อย งบการเงินดังกล่าว
จัดขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้จัดให้มีและดำรงรักษาไว้ซึ่งระบบการควบคุมภายในที่มีประสิทธิผล
เพื่อให้มั่นใจได้อย่างมีเหตุผลว่าการบันทึกบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินของบริษัท

ในการนี้ คณะกรรมการบริษัทได้แต่งตั้งคณะกรรมการตรวจสอบ ซึ่งประกอบด้วยกรรมการที่เป็นอิสระ
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบการควบคุมภายใน
และความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบซึ่งได้แสดงไว้ในรายงานประจำปีนี้แล้ว

คณะกรรมการบริษัทมีความเห็นว่า ระบบการควบคุมภายในของบริษัทโดยรวม
มีความเพียงพอและเหมาะสม
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินรวมของบริษัทและบริษัทย่อย
ณ วันที่ 31 ธันวาคม 2559

(นายเสวก ศรีสุชาต) (นายพิสันต์ จินตนาภักดี)

ประธานกรรมการ กรรมการ

(นายสุธี ตันติวณิชชานนท์)

กรรมการ / ประธานเจ้าหน้าที่ฝ่ายบัญชีและการเงิน